счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражните добавки във фуражите, представен от референтната лаборатория, определена с Регламент (ЕО) No 1831/2003.
 (6)
 При оценката на разглежданите вещества беше установено, че предвидените в член 5 от Регламент (ЕО) No 1831/2003 условия за издаване на разрешение са изпълнени, освен при разглежданите вещества, получени чрез ферментация. Липсата на информация относно производствените щамове не позволява да се оцени тяхната безопасност. Поради това употребата на разглежданите вещества, получени чрез химичен синтез и протеинова хидролиза, следва да бъде разрешена съгласно предвиденото в приложението към настоящия регламент.
 (7)
 Заявителят предложи на Органа нива на употреба на разглежданите вещества. Като взе предвид посоченото предложение, Органът счете, че определени нива на употреба са безопасни („нива, разгледани от Органа“). За целите на официалния контрол по хранителната верига следва да бъдат предвидени определени изисквания за етикетиране. По-специално, когато нивата на употреба надвишават нивата, разгледани от Органа, е целесъобразно да се изиска етикетът на премиксите и етикетирането на фуражните суровини и комбинираните фуражи, които съдържат разглежданите вещества, да включват определена информация, включително да бъдат посочени нивата, разгледани от Органа.
 (8)
 Фактът, че употребата на разглежданите вещества във вода за пиене не е разрешена, не изключва употребата им в комбинирани фуражи, които се приемат с вода.
 (9)
 Тъй като няма съображения във връзка с безопасността, които да налагат незабавното прилагане на измененията в условията на разрешението за разглежданите вещества, е целесъобразно да се предвиди преходен период, за да се даде възможност на заинтересованите страни да предприемат необходимото, за да спазят новите изисквания, произтичащи от разрешението.
 (10)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Разрешаване
 Разрешава се употребата на посочените в приложението вещества, които принадлежат към категорията „сензорни добавки“ и към функционалната група „ароматизиращи вещества“, като фуражни добавки при храненето на животните, при спазване на условията, определени в същото приложение.
 Член 2
 Преходни мерки
 1. Веществата таурин, бета-аланин, L-аланин, L-аргинин, L-аспартова киселина, L-хистидин, D,L-изолевцин, L-левцин, L-фенилаланин, L-пролин, D,L-серин, L-тирозин, L-метионин, L-валин, L-цистеин, L-цистеинхидрохлорид монохидрат, глицин, мононатриев глутамат и L-глутамова киселина, които принадлежат към категорията „сензорни добавки“ и към функционалната група „ароматизиращи вещества“, и съдържащите ги премикси, които са произведени и етикетирани преди 15 декември 2018 г. в съответствие с правилата, приложими преди 15 март 2018 г., могат да продължат да се пускат на пазара и да се употребяват до изчерпване на складовите наличности.
 2. Фуражните суровини и комбинираните фуражи, които съдържат посочените в параграф 1 вещества и са произведени и етикетирани преди 15 септември 2019 г. в съответствие с правилата, приложими преди 15 март 2018 г., могат да продължат да се пускат на пазара и да се употребяват до изчерпване на складовите наличности, ако са предназначени за животни, отглеждани за производство на храни.
 3. Фуражните суровини и комбинираните фуражи, които съдържат посочените в параграф 1 вещества и са произведени и етикетирани преди 15 септември 2020 г. в съответствие с правилата, приложими преди